കോഹ്ലി മാറിയ സ്ഥിതിക്ക് അവനെ ഭാവി ക്യാപ്റ്റനായി വളര്ത്തിയെടുക്കണം ഉപദേശവുമായി സുനില് ഗവാസ്കര് യു.എ.ഇ ആതിഥ്യം വഹിക്കുന്ന ലോക കപ്പിനുശേഷം വിരാട് ഇന്ത്യന് ടി20 ക്രിക്കറ്റ് ടീമിന്റെ ക്യാപ്റ്റന് സ്ഥാനം ഒഴിയാന് തീരുമാനിച്ചിരിക്കുകയാണ്. ഇതോടെ രോഹിത് ശര്മ്മയിലേക്ക് നായക ഉത്തരവാദിത്വം വന്നെത്തുകയാണ്. രോഹിത് നായകനാകുമ്ബോള് കെ.എല് രാഹുലിനെ വൈസ് ക്യാപ്റ്റനാക്കണമെന്ന് അഭിപ്രായപ്പെട്ടിരിക്കുകയാണ് സുനില് ഗവാസ്കര്. രാഹുലിനെ ഭാവി നായകനമായി വളര്ത്തിയെടുക്കണമെന്നാണ് ഗവാസ്കര് പറയുന്നത്. ഇന്ത്യ ഒരു പുതിയ ക്യാപ്റ്റനെ വാര്ത്തെടുക്കാന് നോക്കുകയാണെങ്കില്, കെ.എല് രാഹുലിനെ തിരഞ്ഞെടുക്കാവുന്നതാണ്. അദ്ദേഹം മികച്ച പ്രകടനം നടത്തിയിട്ടുണ്ട്. ഇപ്പോള് ഇംഗ്ലണ്ടിലും അദ്ദേഹത്തിന്റെ ബാറ്റിംഗ് വളരെ മികച്ചതായിരുന്നു. ഐ.പി.എല്ലിലും ഏകദിന ക്രിക്കറ്റിലും രാജ്യാന്തര തലത്തില് അവന് മികച്ച പ്രകടനം കാഴ്ചവയ്ക്കുന്നു. അദ്ദേഹത്തെ ടീമിന്റെ വൈസ് ക്യാപ്റ്റനാക്കാം. ഐ.പി.എല്ലില് അദ്ദേഹം വളരെ ശ്രദ്ധേയമായ നേതൃത്വഗുണങ്ങള് പ്രകടിപ്പിച്ചിട്ടുണ്ട്. ക്യാപ്റ്റന്സിയുടെ ഭാരം തന്റെ ബാറ്റിംഗിനെ ബാധിക്കാന് അദ്ദേഹം അനുവദിച്ചിട്ടില്ല. അദ്ദേഹത്തിന്റെ പേര് ബി.സി.സി.ഐക്ക് പരിഗണിക്കാവുന്നതാണ് ഗവാസ്കര് അഭിപ്രായപ്പെട്ടു.